



Z A P I S N I K

9. sjednice Vijeća MO Studenski grad, od 15. veljače 2022. godine u prostorijama MO Studenski grad, s početkom u 19:00 sati



NAZOČNI ČLANOVI VIJEĆA:

1. RENATA HOFER
2. IVANA BUDIMIR
3. JOSIP JULARIĆ
4. [bookmark: _GoBack]MARIJA GEORGIEV
5. ZORAN PRERADOVIĆ
6. VJEKOSLAV MADUNI
7. CVITAN ČALE
8. BORIS GNJIDIĆ


ODSUTNI ČLANOVI VIJEĆA:

1. DOMINIK RODIĆ

Predsjedava: Renata Hofer, predsjednica Vijeća.

Zapisnik vodi: Ivana Budimir, potpredsjednica Vijeća

OSTALI NAZOČNI:
· GORAN VLAJIĆ
· LEILA FILIPOVIĆ

Predsjednica utvrđuje prisutnost 8 od 9 članova Vijeća, što znači da Vijeće može pravovaljano odlučivati.

Predsjednica podsjeća članove Vijeća da su uz poziv primili zapisnik 8. sjednice. Pita ima li primjedbi na navedeni zapisnik. Nakon rasprave i konsenzusa oko ispravka i dopuna, zapisnik 8. sjednice jednoglasno je prihvaćen.







Dopuna dnevnog reda:
1. Prijedlog za rješavanje problema sa smeća na području MO Studentski grad – donošenje zaključka;
2. Prijedlog za odstranjivanje ambrozije – donošenje zaključka;
3. Zahtjev šahovskog kluba za donaciju sredstava – donošenje zaključka;
4. Prijedlog uklanjanja znaka za jednosmjernu ulicu (vertikalne signalizacije) u ulici Vile Velebita
5. Dopis udruge Veterana dragovoljaca protuzračne obrane Zagreb, (njihov broj) KLASA. 007-01/22-01/01, URBROJ: 251-001-22-02-02, od 26. siječnja 2022 godine GČ-u za korištenjem prostora u ulici Vile Velebita 1a – donošenje zaključka;


Predsjednica predlaže dnevni red


D N E V N I   R E D


1. Prijedlog za postavljanje nadstrešnice na Dankovečkoj ulici smjer sjever.- donošenje zaključka;
2. Prijedlog za otkupom djela čestice k.č. 4917/1 k.o. Dubrava - donošenje zaključka;
3. Prijedlog za postavljanje prometnog znaka slijepa ulica u Kravarskoj ulici– donošenje zaključka;
4. Prijedlog za postavljanje prometnog znaka ograničenje brzine u Koledinečkoj ulici – donošenje zaključka; 
5. Zahtjev za povremeno korištenje prostorija Mjesnog odbora Studentski grad
6. Uređenje bivšeg deponija u ulici Mate Lovraka u park sa sadržajem za mlade donošenje zaključka;
7. Prijedlog za rješavanje problema sa smećem na području MO Studentski grad – donošenje zaključka;
8. Prijedlog za odstranjivanje ambrozije – donošenje zaključka;
9. Zahtjev šahovskog kluba za donaciju sredstava – donošenje zaključka;
10. Prijedlog da ulica Vile Velebita između kbr. 13 i kbr. 15 postane dvosmjerna – donošenje zaključka;
11. Dopis udruge Veterana dragovoljaca protuzračne obrane Zagreb, (njihov broj) KLASA. 007-01/22-01/01, URBROJ: 251-001-22-02-02, od 26. siječnja 2022 godine GČ-u za korištenjem prostora u ulici Vile Velebita 1a – donošenje zaključka;
12. Pitanja, prijedlozi i obavijesti


Ad. 1) Prijedlog za postavljanje nadstrešnice na Dankovečkoj ulici smjer sjever.- donošenje zaključka

Predsjednica otvara raspravu. Budući da nitko nema primjedbu, Vijeće jednoglasno donosi

Z A K LJ U Č A K 
o postavljanju nadstrešnice na autobusnom stajalištu


I. Razmotrena je potreba za postavljanjem nadstrešnice autobusnom stajalištu u Dankovečkoj ulici smjer sjever

II. Ovaj zaključak dostavlja se Vijeću Gradske četvrti Gornja Dubrava da navedeno razmotri prilikom donošenja Plana komunalnih aktivnosti Gradske četvrti Gornja Dubrava u 2022. godini.


Ad 2) Prijedlog za otkupom djela čestice k.č. 4917/1 k.o. Dubrava - očitovanje

Predsjednica otvara raspravu. S obzirom da se predmetna čestica u potpunosti nalazi na području Mjesnog odbora Klaka, zahtjev će se predati  nadležnom Mjesnom odboru.


Ad 3) Prijedlog za postavljanje prometnog znaka slijepa ulica u Kravarskoj ulici 

Predsjednica otvara raspravu. Budući da nitko nema primjedbu, Vijeće jednoglasno donosi


Z A K LJ U Č A K
o prijedlogu za postavljanje prometnog znaka slijepa ulica

I. Vijeće predlaže postavljanje prometnog znaka slijepa ulica na početku Kravarske ulice.

II. Ovaj će se Zaključak uputiti Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad 4) Prijedlog za postavljanje prometnog znaka ograničenje brzine u Koledinečkoj ulici 

Predsjednica otvara raspravu. Vijeće jednoglasno donosi 

Z A K LJ U Č A K
o prijedlogu za rješavanje prometne problematike u Koledinečkoj ulici

I.	 Vijeće predlaže sazivanje komisijskog očevida vezano za pronalaženje rješenja (postava prometnog znaka, barijere na cesti ili sl.) u cilju sprečavanja stalnog pretrčavanja naročito djece, korisnika sportskih aktivnosti na platou Koledinečke ulice kbr. 1-5..

II.	Ovaj će se Zaključak uputiti Gradskom uredu za obnovu, izgradnju, prostorno uređenje, graditeljstvo, komunalne poslove i promet.



Ad 5) Zahtjevi za povremeno korištenje prostorija Mjesnog odbora Studentski grad:
· Sindikat  umirovljenika Hrvatska
· Hrvatska demokratska zajednica

Predsjednica otvara raspravu. S obzirom da je već donesen Zaključak kojim sve udruge imaju pravo korištenja prostorija prema svojim ugovorima do zaključno 24. veljače, predlaže se sastanak sa svim zainteresiranim udrugama i to 22. veljače kada će se razgovarati o dosadašnjem i budućem korištenju prostorija.


Ad 6) Uređenje bivšeg deponija u ulici Mate Lovraka u park sa sadržajem za mlade
Predsjednica otvara raspravu. Vijeće jednoglasno donosi 
Predsjednica otvara raspravu. Budući da nitko nema primjedbu, Vijeće jednoglasno donosi

Z A K LJ U Č A K
o prijedlogu uređenja zelene površine na križanju 
Ulice Mate Lovraka i Dankovečke ulice

Mjesni odbor Studentski grad Gradskom uredu za obnovu, izgradnju, prostorno uređenje, graditeljstvo, komunalne poslove i promet upućuje prijedlog da se na česticama k.č.2471/20, 2471/22 i 2471/23, sve u katastarskoj općini Dubrava, izgradi park sa stolovima za stolni tenis, spravama za vježbanje, rampom za skateboarding te klupama.


Ad 7) Prijedlog za rješavanje problema sa smećem na području MO Studentski grad

Predsjednica otvara raspravu. Budući da nitko nema primjedbu, Vijeće jednoglasno donosi

Z A K LJ U Č A K
o prijedlogu rješavanja problema sa smećem

I. 	Predlaže se formiranje tipskih zatvorenih nadstrešnica za odlaganje otpada i to na svim lokacijama u Ulici Vile Velebita, Mate Lovraka, Z. Ljevakovića i Milovana Gavazzija gdje sad stoje kontejneri u koje svatko može pristupiti i koji su jako neuredni.
II.	Predlaže se nadležnim tijelima izradu tipskih zatvorenih nadstrešnica za kontejnere za odlaganje otpada koje bi se financirale iz pričuva, a od Grada se traži ustupanje zemljišta za navedene nadstrešnice.



Ad 8) Prijedlog za odstranjivanje ambrozije


Predsjednica otvara raspravu. Vijeće jednoglasno donosi 

Z A K LJ U Č A K
o prijedlogu za odstranjivanje ambrozije 

Prijedlog za  pojačanim odstranjivanjem ambrozije na području Mjesnog odbora Studentski grad, izričito na proljeće prije cvatnje:
· na potoku Trnava koji prolazi kroz naselje Studentski grad
· na području igrališta NK Studentski grad
· u Lovrakovoj ulici, na neuređenoj površini na k.č. 2471/22 i 2471/20 (gradske čestice); te k.č. 2471/30 i 2471/21 (privatne čestice).



Ad 9) Zahtjev šahovskog kluba za donaciju sredstava


Predsjednica otvara raspravu. Vijeće jednoglasno donosi 

Z A K LJ U Č A K
o donacije sredstava šahovskom klubu

Mjesni odbor Studentski grad ne raspolaže sredstvima koja bi mogla donirati udrugama, navedeni prijedlog se odbija.







Ad 10) Prijedlog da ulica Vile Velebita između kbr. 13 i kbr. 15 postane dvosmjerna

Predsjednica otvara raspravu. Vijeće jednoglasno donosi 

Z A K LJ U Č A K
Predlaže se da Ulica Vile Velebita između kbr. 13 i kbr. 15 postane dvosmjerna. 


Ad 11) Dopis udruge Veterana dragovoljaca protuzračne obrane Zagreb, (njihov broj) KLASA. 007-01/22-01/01, URBROJ: 251-001-22-02-02, od 26. siječnja 2022 godine GČ-u za korištenjem prostora u ulici Vile Velebita 1a – donošenje zaključka

Predsjednica otvara raspravu. Vijeće glasa o prijedlogu te sa 6 glasova protiv, 1 za i 1 suzdržanim te donosi sljedeći

Z A K LJ U Č A K
o korištenju prostora na adresi Ulica Vile Velebita 1a

Zaključkom o korištenju prostora Mjesnih odbora (Službeni glasnik Grada Zagreba 8/17, 1/18, 3/19, 13/19, 14/19, 18/19, 22/19 i 11/20) prostor u Ulici Vile Velebita 1a nije naveden kao prostor kojim se koristi Mjesni odbor Studentski grad, Mjesni odbor nije u  mogućnosti odlučivati o korištenju prostora na adresi Vile Velebita 1a..


Ad 12) Pitanja, prijedlozi i obavijesti.



Dovršeno u 21:00 sati.

KLASA:024-08/22-003/420
URBROJ:251-13-11-514-22-2
U Zagrebu, 17. veljače 2022.

Zapisnik sastavila: 								Predsjednica Vijeća
Ivana Budimir									Mjesnog odbora
Studentski grad
Renata Hofer

